รัฐบาลไทย-ข่าวทำเนียบรัฐบาล-นายกฯ ห่วงใยเกษตรกรที่เดือดร้อนจากผลผลิตการเกษตรราคาตกต่ำ แนะพาณิชย์/เกษตร เร่งช่วยเหลือ ขณะที่ ครม. อนุมัติกรอบวงเงินรวม 2.7 หมื่นล้านบาท สำหรับ 3 พืชสำคัญในโครงการประกันรายได้
วันจันทร์ที่ 25 ตุลาคม 2564
นายกฯ ห่วงใยเกษตรกรที่เดือดร้อนจากผลผลิตการเกษตรราคาตกต่ํา แนะพาณิชย์/เกษตร เร่งช่วยเหลือ ขณะที่ ครม. อนุมัติกรอบวงเงินรวม 2.7 หมื่นล้านบาท สําหรับ 3 พืชสําคัญในโครงการประกันรายได้
นายกฯ ห่วงใยเกษตรกรที่เดือดร้อนจากผลผลิตการเกษตรราคาตกต่ํา แนะ พณ./กษ. เร่งหารือช่วยเหลือเกษตรกรไทย ขณะที่ ครม. อนุมัติกรอบวงเงินรวม 2.7 หมื่นล้านบาท สําหรับ 3 พืชสําคัญในโครงการประกันรายได้เกษตรกรผู้ปลูกมันสําปะหลัง ข้าวโพดเลี้ยงสัตว์ และข้าว ปี 64/65
(25 ตุลาคม 2564) นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยพี่น้องเกษตรกรที่ประสบปัญหาต้นทุนการเกษตรที่มีราคาปรับตัวสูงจากราคาน้ํามัน และปุ๋ยแพง โดยนายกรัฐมนตรีสั่งการให้แก้ปัญหา “ปุ๋ยแพง” อย่างเร่งด่วน เพื่อบรรเทาความเดือดร้อนของพี่น้องเกษตรกร ซึ่งปุ๋ยมีราคาสูงขึ้นมาตั้งแต่ต้นปี ด้วยปัจจัยต่าง ๆ ทั้ง ราคาน้ํามัน ค่าขนส่ง ค่าระวางเรือ ความต้องการ Demand สูงกว่า Supply ในขณะนี้ โดยให้กระทรวงพาณิชย์ และกระทรวงเกษตรและสหกรณ์ เร่งพิจารณาแนวทางในการแก้ปัญหาปุ๋ยแพง รวมทั้งต้องมีการส่งเสริมและพัฒนาการผลิตปุ๋ยภายในประเทศ ทั้งปุ๋ยเคมี ปุ๋ยอินทรีย์ ให้เร่งหารือช่วยเหลือเกษตรกรเพื่อลดต้นทุนค่าปุ๋ยในช่วงที่ราคาปุ๋ยปรับตัวสูงขึ้น ลดการพึ่งพิงตลาดนําเข้า รวมทั้งต้องเร่งชี้แจงทําความเข้าใจกับพี่น้องเกษตรกรว่ารัฐบาลกําลังเร่งแก้ปัญหาอยู่ โดยนายกรัฐมนตรีย้ําเป็นห่วงปัญหาราคาพืชผลเกษตรรายตัวตกต่ําขณะนี้ ในขณะที่ต้นทุนการผลิตของพี่น้องเกษตรเพิ่มสูงขึ้น ทั้งจากสถานการณ์โควิด-19 น้ําท่วม และราคาน้ํามันโลกที่สูงขึ้น
ล่าสุดที่ประชุมคณะรัฐมนตรีวันนี้มีมติอนุมัติโครงการประกันรายได้เพื่อช่วยเหลือเกษตรกร รวม 3 โครงการ วงเงินรวมทั้งสิ้น 27,390.09 ล้านบาท ประกอบด้วย
1. โครงการประกันรายได้เกษตรกรผู้ปลูกมันสําปะหลัง ปี 2564/65 วงเงิน 6,811.28 ล้านบาท และมาตรการคู่ขนานโครงการประกันรายได้ฯ ปี 64/65 จํานวน 4 โครงการ รวมเงิน 291.4 ล้านบาท
2. โครงการประกันรายได้เกษตรกรผู้ปลูกข้าวโพดเลี้ยงสัตว์ ปี 2564/65 วงเงินรวม 1,863.51 ล้านบาท และมาตรการคู่ขนานโครงการประกันรายได้เกษตรกรผู้ปลูกข้าวโพดเลี้ยงสัตว์ ปี 2564/65 จํานวน 2 โครงการ วงเงินรวม 45 ล้านบาท
3. โครงการประกันรายได้เกษตรกรผู้ปลูกข้าว ปี 2564/65 รอบที่ 1 และมาตรการคู่ขนานโครงการประกันรายได้เกษตรกรผู้ปลูกข้าว ปี 2564/65 วงเงินรวมทั้งสิ้น 18,378.90 ล้านบาท
ซึ่งจะครอบคลุมพี่น้องเกษตรกรผู้ปลูกข้าว ประมาณ 4.7 ล้านครัวเรือน ปลูกมันสําปะหลัง ประมาณ 5 แสนครัวเรือน และปลูกข้าวโพดเลี้ยงสัตว์ ประมาณ 4.5 แสนครัวเรือน
“ท่านนายกรัฐมนตรียังได้สั่งการให้ทุกหน่วยงานติดตามสถานการณ์ต่าง ๆ อย่างใกล้ชิด เพื่อประเมินผลกระทบที่มีต่อภาวะเศรษฐกิจการเกษตรในช่วงไตรมาส 4 ที่ยังมีปัจจัยเสี่ยง ทั้งสถานการณ์การแพร่ระบาดของโควิด-19 ในประเทศและต่างประเทศ ความแปรปรวนของสภาพอากาศ แนวโน้มราคาน้ํามันที่สูงขึ้น และความผันผวนของค่าเงินบาท ที่อาจส่งผลต่อต้นทุนการผลิตของเกษตรกร ขอย้ําว่าท่านนายกฯ ย้ําการช่วยเหลือพี่น้องเกษตรในโครงการต่าง ๆ และการประกันรายได้เป็นหนึ่งในนโยบายหลักของรัฐบาลชุดนี้ ซึ่งจะดําเนินโครงการอย่างต่อเนื่อง อย่างไรก็ตาม สิ่งที่คิดต่อไป ต้องดูแลเกษตรรายย่อย โดยเฉพาะเกษตรกรที่ทําการเกษตร ในพี้นที่เล็ก ๆ รวมทั้ง ให้แนวทางการช่วยเกษตรกรในรูปแบบใหม่ เพี่อยกระดับการเกษตรของไทยให้ยั่งยืนและพึ่งพาตนเองได้ วันนี้ รัฐบาลมีนโยบายหลัก คือ การเพิ่มมูลค่าสินค้าเกษตร ด้วยการแปรรูปสินค้าเกษตรด้วย และรัฐบาลให้ความสําคัญกับเกษตรกรไทย โดยจะเดินหน้าโครงการช่วยเหลือเกษตรกรอย่างต่อเนื่อง เพื่อเป็นหลักประกันให้เกษตรกรมีรายได้ที่แน่นอน” โฆษกประจําสํานักนายกรัฐมนตรี กล่าว